**Seletuskiri Ülenurme valla 2016. aasta eelarve juurde**.

**1. Sissejuhatus**

Ülenurme valla eelarve on koostatud üheks eelarveaastaks, mis algab 1. jaanuaril ja lõpeb 31. detsembril. Eelarve koosneb põhitegevuse tuludest ja põhitegevuse kuludest, investeerimistegevusest, finantseerimistegevusest ja likviidsete varade muutusest. 2016. aasta eelarve lähtub 29.septembril 2015 kinnitatud Ülenurme valla nelja aasta eelarvestrateegiast, mis on koostatud lähtuvalt valla arengukavast ja selle juurde kuuluvast investeeringute kavast.

2016.a eelarve koosneb alljärgnevatest lisadest:

* Lisas 1 on esitatud koondeelarve põhitegevuse tulud, põhitegevuse kulud, investeerimistegevuse tulud ja kulud, finantseerimistegevus ja likviidsete varade muutus.
* Lisa 2 kajastab tulubaasi jaotust tululiikide lõikes
* Lisas 3 on esitatud põhitegevuse kulud tegevusalade ja majandusliku sisu järgi
* Lisas 4 on esitatud investeerimistegevuse ja finantseerimistegevuse kulud.

Eelarve summad on esitatud eurodes. Vastavalt eelarve koostamise korrale esitatakse eelarve seletuskirjas andmed eelmise eelarveaasta tegelike, käesolevaks aastaks kinnitatud ja eelseisvaks eelarveaastaks kavandatud tulude ja kulude kohta.

**Üldnäitajad**

2016.a eelarve kogumaht on 10 393 453 eurot. Võrreldes 2015 aasta kinnitatud eelarvega tõus 22%.

Töötasude tõus planeeritud kuni 8%. Tõuseb ka õpetajate miinimumpalk 958 euroni.

Põhitegevuse tuludena on eelarvesse kavandatud 8 433 550 eurot ehk 11% rohkem kui 2015.a. Füüsilise isiku tulumaksu laekumise kasvuks on planeeritud 13%. Põhitegevuse tulud moodustavad 81% kõigist tuludest.

Investeerimistegevuse tulud (toetused põhivara soetuseks ja finantstulud) 1 101 500 eurot moodustavad tuludest 11%.

Likviidsete varade kasutuselevõtt 858 403 eurot moodustab tuludest 8%.

Põhitegevuse kuludeks on kavandatud 7 905 865 eurot, mis on 7% suurem kui 2015.a. Põhitegevuse kulud moodustavad eelarvest 76%. Üle poole põhitegevuse kuludest moodustavad kulud haridusele. Põhitegevuse tulem ehk põhitegevuse tulude ja põhitegevuse kulude vahe on 527 685 eurot.

Investeerimistegevuse kuludeks on planeeritud 2 387 588 eurot, mis on 153% suurem kui 2015 aasta kinnitatud eelarve. Investeerimistegevuse katteallikateks on vallaeelarve ja saadavad toetused Keskkonnainvesteeringute Keskuselt 23 500 eurot, Kredexilt 35 000 eurot, 20 000 eurot PRIA-lt ja 1 020 000 eurot Ettevõtluse Arendamise Sihtasutuselt. Kui planeeritud toetusi ei saa, jäävad ära ka mõned investeeringute kulud.

Investeerimistegevuse tulem ehk investeerimistegevuse tulude ja kulude vahe - 1 386 088 eurot kaetakse 527 685 euro ulatuses põhitegevuse tulemi, - 100 000 euro finantseerimistegevuse ja 858 403 euro ulatuses likviidsete varade kasutuselevõtu arvelt.

Finantseerimistegevuse kuludeks on 2016. a tagasimakstav pangalaen 100 000 eurot. Aasta lõpuks on valla laenukohustuse jääk 550 000 eurot, mis moodustab valla põhitegevuse tuludest 5%.

Vallavalitsus on eelarve planeerimisel oluliseks pidanud elanike elukeskkonna parendamist ning parima hariduse tagamist kõikides haridusasutustes.

**2.TULUD**

Joonis 1 Ülenurme valla tulubaas

Joonis 2 Tulude struktuur

Tulude struktuur ja muutus aastatel 2014-2016

|  |  |  |  |  |
| --- | --- | --- | --- | --- |
|  | 2014 | 2015 | 2016 | 2015/2016 |
|  | täitmine | eelarve | eelarve | muutus % |
| Maksutulud | 5 023 058 | 5 364 345 | 6 029 000 | 12 |
| Kaupade ja teenuste müük | 683 147 | 725 658 | 843 200 | 16 |
| Saadavad toetused tegevuskuludeks | 1 185 324 | 1 490 873 | 1 549 350 | 4 |
| Muud tulud | 13 622 | 22 335 | 12 000 | -46 |
| **TULUD KOKKU** | **6 905 151** | **7 603 211** | **8 433 550** | 11 |

**PÕHITEGEVUSE TULUD**

Põhitegevuse tulude eelarvesse kuuluvad maksutulud, tulud kaupade ja teenuste müügist, saadavad toetused tegevustuludeks ja muud tegevustulud.

Põhitegevuse tulud aastatel 2014 – 2016

|  |  |  |  |  |
| --- | --- | --- | --- | --- |
|  | 2014 | 2015 | 2016 | 2015/2016 |
|  | täitmine | eelarve | eelarve | muutus % |
| **Põhitegevuse tulud kokku** | **6 905 151** | **7 603 211** | **8 433 550** | **11** |
| **Maksutulud** | **5 023 058** | **5 364 345** | **6 029 000** | **12** |
| Füüsilise isiku tulumaks | 4 912 336 | 5 255 045 | 5 918 700 | **13** |
| Maamaks | 101 686 | 101 000 | 102 000 | **1** |
| Reklaamimaks | 9 036 | 8 300 | 8 300 | **0** |
| **Tulud kaupade ja teenuste müügist** | **683 147** | **725 658** | **843 200** | **16** |
| Riigilõiv | 23 400 | 21 000 | 23 000 | **10** |
| Tulu majandustegevusest | 659 747 | 704 658 | 820 200 | **16** |
| Tulu haridusalasest tegevusest | 411 373 | 484 495 | 540 401 | **12** |
| Tulu kultuurialasest tegevusest | 144 045 | 138 691 | 156 810 | **13** |
| Tulud transpordialasest tegevusest | 13 188 | 7 100 | 11 400 | **61** |
| Tulud üldvalitsemisalasest tegevusest | 315 | 0 | 0 |  |
| Üüri- ja renditulud | 84 915 | 74 372 | 111 589 | **50** |
| Muu kaupade ja teenuste müük | 5 911 | 0 | 0 |  |
| **Saadavad toetused tegevuskuludeks** | **1 185 324** | **1 490 873** | **1 549 350** | **4** |
| Toetusfond | 999 735 | 1 391 486 | 1 545 769 | **11** |
| Muud saadud toetused tegevuskuludeks | 185 589 | 99 387 | 3 581 | **-96** |
| **Muud tulud** | **13 622** | **22 335** | **12 000** | **-46** |
| Laekumine vee erikasutusest | 12 076 | 12 000 | 12 000 | **0** |
| Saastetasud | 322 | 350 | 0 | **-100** |
| Trahvid | 800 | 0 | 0 |  |
| Muud tulud | 424 | 9 985 | 0 | **-100** |

**Maksud**

Maksud jagunevad riiklikeks ja kohalikeks maksudeks. Riiklikest maksudest laekuvad kohalike omavalitsuste eelarvesse füüsilise isiku tulumaks ja maamaks. Kohalikud maksud kehtestatakse Kohalike maksude seadusega, mille alusel on valla- või linnavolikogul õigus anda määruseid kohalike maksude kehtestamiseks. Ülenurme vallas kehtivaks kohalikuks maksuks on reklaamimaks.

Maksutulude laekumist planeeritakse kokku 6 029 000 eurot. Maksutulud on suurim tululiik, moodustades üle poole põhitegevuse tuludest. Suur enamus maksutuludest laekub füüsilise isiku tulumaksust. Võrreldes 2015.a eelarvega suurenevad maksutulud 13% füüsilise isiku tulumaksu laekumise kavandatava kasvu tõttu.

Füüsilise isiku tulumaksu laekumist mõjutavad maksumaksjate arv, brutosissetulek ja riigi poolt igal aastal omavalitsustele kehtestatav tulumaksu laekumise määr. Füüsilise isiku brutotulust laekub valla eelarvesse 11,6%. Selle hulka on arvatud ka kompensatsioon maamaksu laekumise vähenemise eest. Tulumaksu laekumise prognoosimisel on lähtutud Rahandusministeeriumi suvises majandusprognoosis toodud palga nominaalkasvu ja tööhõive kasvu näitajatest, samuti on arvestatud jooksva aasta tulumaksu laekumise prognoosiga. Kasutatud on Ülenurme valla rahvastikuanalüüsi andmeid, millest nähtub, et järgnevatel aastatel suureneb rahvastik stabiilselt.

Joonis 3 Elanike arvu dünaamika 2011 – 01.07.2015

Maamaksu laekumist on planeeritud 102 000 eurot, mis võrreldes 2015 aastaga jääb samale tasemele, kuna maa maksustamise põhimõtted pole muutunud.

Reklaamimaksu objektiks on reklaam, mis on paigaldatud Ülenurme valla haldusterritooriumil füüsiliste ja juriidiliste isikute poolt. Reklaami paigaldaja on ka maksumaksja. 2016 aastaks on planeeritud laekumist 8 300 eurot, mis võrreldes 2015 aastaga jääb samale tasemele.

**Tulud kaupade ja teenuste müügist**

Käesoleva aasta eelarvesse planeeritud laekumisi 843 200 eurot, mis võrreldes 2015 aastaga suureneb 16%.

Riigilõivude laekumist planeeritud 23 000 eurot, mis võrreldes 2015 aastaga suureneb 10%. Nagu näha, on ehitustegevus jälle hoogustunud. Vallaeelarvesse laekuvad riigilõivud ehitus- ja kasutuslubade ning majandustegevuse registriga seotud toimingute eest.

Tulusid majandustegevusest on planeeritud 820 200 eurot, mis võrreldes 2015 aastaga suureneb 16%.

Tulud haridusalasest tegevusest laekumist eelarvesse planeeritud 540 401 eurot, mis võrreldes 2015.a eelarvega kasvab 12%. Munitsipaalkooli ja koolieelse lasteasutuse tegevuskulude katmisel osalevad teised vallad ja linnad proportsionaalselt selles koolis õppivate ja lasteaias käivate nende haldusterritooriumil alaliselt elavate õpilaste /laste arvuga. Õpilaste arvu prognoosimisel on aluseks võetud Eesti Hariduse Infosüsteemi kantud õpilaste arv 2015.a septembri seisuga. Ülenurme gümnaasiumis õpib 154 (2014.a 174 last) õpilast teistest omavalitsustest ning omavahelise arvlemise piirsumma on 2016.aastal 87.-eurot kuus. Lasteaedades kavandatakse teiste omavalitsuste territooriumil elavate laste arvuks 11(2014.a 5 last) keskmise tasuga 285 eurot lapse kohta. Vallaeelarvesse laekuvad ka valla munitsipaallasteaedades käivate laste osalustasud. Lasteaedades plaanitud laste arvuks 488 last. Lastevanemate kaetav osalustasu on 32 eurot kuus.

Tulud kultuurialasest tegevusest on planeeritud 156 810 eurot, mis võrreldes 2015.a eelarvega suureneb 13%. Muusikakooli õppemaksude laekumist planeeritud 54 810 eurot. Muusikakoolis õpib septembri seisuga 203 last. Õppetasu suurus on 30 eurot kuu. Teistelt omavalitsustelt laste koolitamise eest laekumist planeeritud 102 000 eurot. Septembri seisuga käib teistest omavalitsustest Ülenurme muusikakoolis 51 last.

Tulud transpordialasest majandustegevusest. Valla bussi kasutuse eest laekumisi planeeritud 11 400 eurot. Võrreldes 2015.a eelarvega tõus 61%. Oluline tõus on tingitud sellest, et eelmisel aastal bussijuhi haigestumise tõttu valla buss seisis.

Üüri- ja renditulud. Üüri- ja renditulude laekumist planeeritud 111 589 eurot, mis võrreldes 2015.aasta eelarvega suureneb 50%. Üüri- ja rendituludest laekub valla eelarvesse rent rendipindade eest 1 600 eurot, rent kinnisvarainvesteeringutelt 8 700 eurot, spordihoone ja staadioni kasutamisest 15 840 eurot , gümnaasiumi kappide eest 3 200 eurot ja internaadi eest 3 150 eurot. Internaadis elab septembri seisuga 9 õpilast. Ühe kuu tasu on 35 eurot. Üüri-ja renditulude alla planeeritud ka Ropka Liiva kaevandusõiguse tasu 72 609 eurot(aluseks Ropka Liiva poolt esitatud kaevandamise mahtude akt 2015.aasta kohta). Valla munitsipaaleluruumide üüridest planeeritud laekumine 6 490 eurot.

**Saadavad toetused tegevuskuludeks.**

Eelarvesse planeeritud toetusfondi eraldis 1 545 769 eurot, mis jaguneb alljärgnevalt:

Õpetajate tööjõukulud 1 122 003 eurot

Õpetajate täiendkoolitus 9 600 eurot

Õppekirjanduse ja –vahendite soetus 45 600 eurot

Koolilõuna 109 200 eurot

Sotsiaaltoetused ja – teenuste osutamise korraldamine 48 501 eurot

Kohalike teede korrashoid 210 865 eurot

Muud saadud toetused tegevuskuludeks on 3 581 eurot õppelaenude ja erisoodustusmaksude kuludeks.

**Muud tegevustulud**.

Muud tulud summas 12 000 eurot on tulud vee erikasutuse eest. Võrreldes 2015.a eelarvega vähenevad muud tulud 46%.

**INVESTEERIMISTEGEVUSE TULUD**

Investeerimistegevuse tuludeks on saadav sihtfinantseerimine ja finantstulud.

Investeerimistegevuse tuludeks planeeritud 1 101 500 eurot, mis moodustab kogu eelarvest 11%.

Põhivara soetuseks saadav sihtfinantseerimine (loodetav) summas 1 098 500 eurot (Keskkonnainvesteeringute Keskus, Ettevõtluse Arendamise Sihtasutus). Finantstuludeks planeeritud 3 000 eurot (dividendid, intressid hoiustelt).

**KULUD**

**Kulud valdkondade lõikes**

Valla eelarve kogumaht on 10 393 453 eurot, millest kulude eelarve on 10 293 453 eurot, ehk 99% ja finantseerimise kulude eelarve on 100 000 eurot ehk 1%. Kulud jagunevad põhitegevuse ja investeerimistegevuse kuludeks. Põhitegevuse kulud moodustavad 7 905 865 eurot ehk 76% ja investeerimistegevuse kulud 2 387 588 eurot ehk 24% eelarvest. Põhitegevuse kulud on võrreldes 2015.aastaga suurenenud 7% ning investeerimistegevuse kulud on suurenenud 153%.

Joonis 4 Kulude eelarve 2014-2016

Põhitegevuse kulude muutus 2014- 2016

|  |  |  |  |  |
| --- | --- | --- | --- | --- |
|  | 2014 | 2015 | 2016 | 2015/2016 |
|  | aruanne | eelarve | eelarve | muutus % |
| Üldvalitsemine | 302 883 | 400 318 | 391 479 | -2 |
| Avalik kord | 192 | 81 205 | 88 000 | 8 |
| Majandus | 375 047 | 563 832 | 563 339 | 0 |
| Keskkonnakaitse | 136 492 | 153 683 | 151 032 | -2 |
| Elamu- ja kommunaalmajandus | 168 276 | 168 478 | 183 468 | 9 |
| Tervishoid | 21 829 | 27 931 | 27 922 | 0 |
| Vaba aeg, kultuur | 720 112 | 805 114 | 946 181 | 18 |
| Haridus | 4 038 859 | 4 969 951 | 5 272 686 | 6 |
| Sotsiaalne kaitse | 260 717 | 252 478 | 281 758 | 12 |
| **Kokku** | **6 024 407** | **7 422 990** | **7 905 865** | **7** |
|  |  |  |  |  |

Joonis 5 Põhitegevuse kulude struktuur 2016.a.

Joonis 6 Investeerimistegevuse kulude struktuur 2016

Investeerimistegevuse kulude muutus 2014-2016

|  |  |  |  |  |
| --- | --- | --- | --- | --- |
|  | 2014 | 2015 | 2016 | 2015/2016 |
|  | aruanne | eelarve | eelarve | muutus % |
| Üldvalitsemine | 46 479 | 11 231 | 23 898 | 113 |
| Majandus | 282 381 | 162 000 | 144 000 | -11 |
| Elamu- ja kommunaalmajandus | 31 469 | 221 499 | 122 500 | -45 |
| Vaba aeg, kultuur | 30 031 | 33 200 | 179 090 | 439 |
| Haridus | 535 495 | 514 617 | 1 918 100 | 273 |
| **Kokku** | 925 855 | 942 547 | 2 387 588 | 153 |

**Üldised valitsussektori teenused**

Üldisteks valitsussektori kuludeks on eelarves planeeritud 415 377 eurot, millest põhitegevuse kuludeks 391 479 eurot ja investeerimistegevuse kuludeks 23 898 eurot. Põhitegevuse kulud moodustavad 94% üldistest valitsussektori kuludest ja investeerimistegevuse kulud moodustavad 6%.

Alates 2012. aastast koostatakse eelarve KOFSi põhimõtetest lähtuvalt ning finantskulud, milleks on võla teenindamise kulud, on nüüd investeerimistegevuse eelarveosas.

Volikogu on 17 liikmeline. Moodustatud on 5 komisjoni. Võrreldes 2015 aastaga suureneb eelarve 7%.

Vallavalitsuse eelarve väheneb võrreldes 2015 aastaga 3%. Kuna 2015. aasta eelarves oli valla üldplaneeringu koostamiseks ette nähtud 35 000 eurot, aga käesolevaks aastaks on 15 000 eurot, siis sellest tingitud ka vähenemine. Liikmemaksud suurenevad võrreldes 2015.aastaga 1%. Vallavalitsus on TOLi, EMOLi ja TASi liige.

Reservfondi planeeritud ei ole.

Investeerimistegevuse kuludeks planeeritud 23 898 eurot, millest 15 000 eurot on planeeritud valla üldplaneeringu koostamiseks ja 8 898 eurot on makstavad pangalaenu intressid.

|  |  |  |  |  |  |
| --- | --- | --- | --- | --- | --- |
|  |  | 2014 | 2015 | 2016 | 2015/2016 |
|  |  | aruanne | eelarve | eelarve | muutus % |
|  | ÜLDISED VALITSUSSEKTORI TEENUSED |  |  |  |  |
|  | **Põhitegevuse kulud** | **333 272** | **400 318** | **391 479** | **-2** |
|  | **Volikogu** | **27 721** | **30 826** | **32 860** | **7** |
| 50 | Personalikulud | 24 635 | 27 318 | 30 120 | 10 |
| 55 | Majandamiskulud | 3 086 | 3 508 | 2 740 | -22 |
|  | **Vallavalitsus** | **284 799** | **346 462** | **335 458** | **-3** |
| 45 | Muud toetused | 1 886 | 0 | 0 | 0 |
| 50 | Personalikulud | 208 393 | 243 608 | 259 350 | 6 |
| 55 | Majandamiskulud | 44 047 | 101 954 | 75 108 | -26 |
| 60 | Muud kulud | 83 | 900 | 1 000 | 11 |
|  | **Liikmemaksud** | **20 752** | **23 030** | **23 161** | **1** |
| 45 | Muud toetused | 20 752 | 23 030 | 23 161 | 1 |
|  |  |  |  |  |  |
|  | **Investeerimistegevuse kulud** | **46 478** | **11 231** | **23 898** | **113** |
|  | Materiaalsete varade soetamine | 30 389 | 0 | 15 000 | 0 |
|  | Valitsussektori võla teenindamine | 16 089 | 11 231 | 8 898 | -21 |

**Avalik kord**

2015. aastal loodi MTÜ Tõrvandi Päästeselts , mille eesmärgiks on tõsta turvalisust ja kaitset Ülenurme vallas. 2016.aastaks on planeeritud eelarvesse 88 0000 eurot tegevustoetuseks. Lepingu järgi ei saa summa suureneda üle 10%.

|  |  |  |  |  |  |
| --- | --- | --- | --- | --- | --- |
|  |  | 2014 | 2015 | 2016 | 2015/2016 |
|  |  | aruanne | eelarve | eelarve | muutus % |
|  | AVALIK KORD JA JULGEOLEK |  |  |  |  |
|  | **Põhitegevuse kulud** | **192** | **81 205** | **88 000** | **8** |
|  | **Päästeteenused** | **0** | **80 000** | **88 000** | **10** |
| 45 | Muud toetused | 0 | 80 000 | 88 000 | **10** |
|  | **Muu avalik kord ja julgeolek, sh haldus** | **192** | **1 205** | **0** | **-100** |
| 45 | Muud toetused | 192 | 400 | 0 | **-100** |
| 55 | Majandamiskulud | 0 | 805 | 0 | **-100** |

**Majandus**

Majanduse valdkonda kuuluvad kulud maakorraldusele, ehitusele, maanteetranspordile, ühistranspordikorraldusele ja turismile. Majanduse kuludeks on planeeritud kokku 707 339 eurot, millest põhitegevuse kuludeks 563 339 eurot ja investeerimistegevuse kuludeks 144 000 eurot. Võrreldes 2015. aasta eelarvega jäävad põhitegevuse kulud samaks ja investeerimistegevuse kulud vähenevad 11%. Põhitegevuse kulud moodustavad kogu majanduse eelarvest 80% ja investeerimistegevuse kulud 20%.

Investeerimistegevuse kuludeks on kergliiklusteede projekteerimine ning ehitus 74 000 eurot ja teede pindamine 70 000 eurot.

|  |  |  |  |  |  |
| --- | --- | --- | --- | --- | --- |
|  |  | 2014 | 2015 | 2016 | 2015/2016 |
|  |  | aruanne | eelarve | eelarve | muutus % |
|  | MAJANDUS |  |  |  |  |
|  | **Põhitegevuse kulud** | **375 047** | **563 832** | **563 339** | **0** |
|  | **Põllumajandus (Maakorraldus)** | **33 621** | **48 199** | **43 123** | **-11** |
| 50 | Personalikulud | 31 101 | 32 191 | 35 211 | **9** |
| 55 | Majandamiskulud | 2 520 | 16 008 | 7 912 | **-51** |
|  | **Ehitus** | **38 160** | **50 137** | **51 379** | **2** |
| 50 | Personalikulud | 35 856 | 47 899 | 47 387 | **-1** |
| 55 | Majandamiskulud | 2 304 | 2 238 | 3 992 | **78** |
|  | **Maanteetransport** | **232 499** | **373 380** | **380 000** | **2** |
| 45 | Muud toetused | 9 520 | 0 | 0 | **0** |
| 55 | Majandamiskulud | 222 979 | 373 380 | 380 000 | **2** |
|  | **Ühistranspordikorraldus** | **69 653** | **90 077** | **87 837** | **-2** |
| 45 | Muud toetused | 38 451 | 40 190 | 42 650 | **6** |
| 50 | Personalikulud | 5 615 | 13 487 | 13 787 | **2** |
| 55 | Majandamiskulud | 25 587 | 36 400 | 31 400 | **-14** |
|  | **Side** | **0** | **1 200** | **0** | **-100** |
| 55 | Majandamiskulud | 0 | 1 200 | 0 | **-100** |
|  | **Turism** | **1 114** | **840** | **1 000** | **19** |
| 55 | Majandamiskulud | 1 114 | 840 | 1 000 | **19** |
|  |  |  |  |  |  |
|  | **Investeerimistegevuse kulud** | **282 381** | **162 000** | **144 000** | **-11** |
|  | Maanteetransport | 205 743 | 162 000 | 144 000 | **-11** |
|  | Ühistranspordikorraldus | 76 638 | 0 | 0 | **0** |

**Keskkonnakaitse**

Keskkonnakaitse alla kuuluvad kulud jäätmekäitlusele, heakorrale ja keskkonnakaitse haldusele.

Põhitegevuse kuludeks planeeritud 151 032 eurot, mis võrreldes 2015 aastaga väheneb 2%.

Investeerimistegevuse kulusid planeeritud ei ole.

|  |  |  |  |  |  |
| --- | --- | --- | --- | --- | --- |
|  |  | 2014 | 2015 | 2016 | 2015/2016 |
|  |  | aruanne | eelarve | eelarve | muutus % |
|  | KESKKONNAKAITSE |  |  |  |  |
|  | **Põhitegevuse kulud** | **136 492** | **153 683** | **151 032** | **-2** |
|  | **Jäätmekäitlus (sh prügivedu)** | **12 914** | **18 601** | **13 080** | **-30** |
| 45 | Muud toetused | 500 | 500 | 500 | **0** |
| 55 | Majandamiskulud | 12 414 | 18 101 | 12 580 | **-31** |
|  | **Bioloogilise mitmekesisuse ja maastiku kaitse** | **91 373** | **99 600** | **97 000** | **-3** |
| 55 | Majandamiskulud | 91 373 | 99 600 | 97 000 | **-3** |
|  | **Muu keskkonnakaitse (sh keskkonnakaitse haldus)** | **32 206** | **35 482** | **40 952** | **15** |
| 50 | Personalikulud | 31 172 | 33 814 | 38 660 | **14** |
| 55 | Majandamiskulud | 1 034 | 1 668 | 2 292 | **37** |

**Elamu-ja kommunaalmajandus**

Elamu-ja kommunaalmajanduse alla kuuluvad kulud veevarustusele, tänavavalgustusele ja muudele elamu-ja kommunaalmajanduse tegevustele. Põhitegevuse kuludeks on planeeritud 183 468 eurot, mis on võrreldes 2015.aastaga suureneb 9%, ja investeerimistegevuse kuludeks on planeeritud 122 500 eurot, mis võrreldes 2015 aastaga väheneb 45%.

Investeerimistegevuse kuludeks on planeeritud Lennu 42 renoveerimine 45 000 eurot (juhul kui KredEx-lt saab toetust), munitsipaalkorterite remondiks planeeritud 20 000 eurot, Ülenurme ja Tõrvandi soojamajanduse renoveerimiseks planeeritud 27 500 eurot (kui õnnestub saada toetust), „Hajaasustuse programmi „ toetuseks eraldatud 10 000 eurot.

|  |  |  |  |  |  |
| --- | --- | --- | --- | --- | --- |
|  |  | 2014 | 2015 | 2016 | 2015/2016 |
|  |  | aruanne | eelarve | eelarve | muutus % |
|  | ELAMU- JA KOMMUNAALMAJANDUS |  |  |  |  |
|  | **Põhitegevuse kulud** | **168 276** | **168 478** | **183 468** | **9** |
|  | **Veevarustus** | **15 494** | **550** | **10 550** | 1 818 |
| 45 | Muud toetused | 12 704 | 0 | 0 | 0 |
| 55 | Majandamiskulud | 2 790 | 550 | 10 550 | 1 818 |
|  | **Tänavavalgustus** | **102 206** | **105 500** | **123 400** | 17 |
| 55 | Majandamiskulud | 102 206 | 105 500 | 123 400 | 17 |
| 60 | Muud kulud | 0 | 0 | 0 | 0 |
|  | **Muu elamu- ja kommunaalmajandus** | **50 576** | **62 428** | **49 518** | -21 |
| 50 | Personalikulud | 2 697 | 3 053 | 3 107 | 2 |
| 55 | Majandamiskulud | 47 878 | 59 375 | 46 411 | -22 |
|  |  |  |  |  |  |
|  | **Investeerimistegevuse kulud** | **31 469** | **221 499** | **122 500** | **-45** |
|  | Veevarustus | 23 734 | 146 105 | 10 000 | -93 |
|  | Tänavavalgustus | 3 175 | 70 000 | 20 000 | -71 |
|  | Muu elamu- ja kommunaalmajandus | 4 560 | 5 394 | 92 500 | 1 615 |

**Tervishoid**

Tervishoiu alla kuuluvad Tõrvandi tervisepunkti ja gümnaasiumi meditsiinipunkti kulud. Põhitegevuse kulud planeeritud 27 922 eurot, mis võrreldes 2015.aastaga jäävad samaks.

|  |  |  |  |  |  |
| --- | --- | --- | --- | --- | --- |
|  |  | 2014 | 2015 | 2016 | 2015/2016 |
|  |  | aruanne | eelarve | eelarve | muutus % |
|  | TERVISHOID |  |  |  |  |
|  | **Põhitegevuse kulud** | **21 829** | **27 931** | **27 922** | **0** |
| 45 | Sihtotstarbelised eraldised | 19 609 | 25 461 | 26 052 | **2** |
| 55 | Majandamiskulud | 2 220 | 2 470 | 1 870 | **-24** |

**Vaba aeg, kultuur**

Vaba aja ja kultuuri alla kuuluvad sporditegevuse, muusika- ja kunstikoolide, noortekeskuse, raamatukogude, kultuurimaja, seltside, valla lehe ja muud vaba aja ürituste kulud. Kulusid planeeritud 1 125 271 eurot, millest investeeringuteks 179 090 eurot. Võrreldes 2015 aastaga suureneb eelarve 34%.

Sporditegevuse all arvestatakse kulusid valla spordile ja spordiklubidele, samuti Tartu linna spordiklubidele.

Sporditegevuse kuludeks planeeritud 132 222 eurot, mis võrreldes 2015. aastaga suurenevad 40%.

2016. aastast sõlmitakse tegevustoetuse leping Võimlemisklubi Ülenurmega, sellest ka sporditegevuse eelarve märkimisväärne tõus.

Puhkeparkide all on planeeritud kulud Tõrvandi parkmetsa korrastamisele ja investeeringutena Ülenurmes Vanamõisa platsile laululava projekteerimine ja ehitus 26 000 eurot (juhul kui saab toetust).

Laste muusika- ja kunstikoolide kuludeks planeeritud 477 395 eurot, mis võrreldes 2015 aastaga suureneb 9%. Muusikakoolis õpib sellel õppeaastal juba 203 õpilast. Sealhulgas investeeringuteks planeeritud 9 090 eurot inventari soetuseks.

Õppemaks muusikakoolis on ühe kuu eest 30 eurot, mis laekub vallaeelarvesse.

Teiste valdade ja linnade haldusterritooriumil asuvate muusika-, kunsti- ja muude huvikoolide hariduskulude katmiseks planeeritud 29 844 eurot.

Noorsootöö ja noortekeskuse kuludeks planeeritud 67 659 eurot, mis võrreldes 2015 aastaga suureneb 38% . Kaasava eelarve raames planeeritud välijõusaalide paigalduseks 20 000 eurot. Investeeringuteks planeeritud 10 000 eurot avalike mänguväljakute rajamiseks.

Raamatukogude kuludeks on planeeritud kokku 78 262 eurot, mis võrreldes 2015 aastaga suureneb 6%. Ülenurme vallal on kolm avalikku raamatukogu (Külitse, Tõrvandi ja Ülenurme) koos avalike internetipunktidega.

Kultuurimaja kuludeks planeeritud 104 847 eurot, mis võrreldes 2015 aastaga suureneb 9%.

Investeeringuteks planeeritud 134 000 eurot (saali, kütte- ja elektrisüteemi ning fassaadi remondiks).

Kultuuriüritusteks planeeritud 16 400 eurot on ette nähtud küüslaugufestivali, rukkimaarjapäeva ja lennupäevade tegevustoetuseks. Võrreldes 2015. aastaga suureneb 13%.

Seltsitegevusele planeeritud 9 000 eurot, mis võrreldes 2015 aastaga väheneb 1%. Seltsidest toetame Haaslava meeskoori, Kuuste naiskoori, Ülenurme segakoori, Ülenurme Gümnaasiumi vilistlaskoori ja Soinaste lasteaias tegutsevat rahvatantsurühma.

Ringhäälingu- ja kirjastamisteenuste (valla lehe väljaandmine) kuludeks planeeritud 15 242 eurot, mis võrreldes 2015 aastaga suureneb 12%.

Muu vaba aja kuludeks planeeritud 6 400 eurot, mis võrreldes 2015. aastaga suureneb 19%. Planeeritud on tegevustoetust anda Tartu Maarja Kirikule taastamistöödeks ja Vooremäe Terviseradade korrashoiuks.

|  |  |  |  |  |  |
| --- | --- | --- | --- | --- | --- |
|  |  | 2014 | 2015 | 2016 | 2015/2016 |
|  |  | aruanne | eelarve | eelarve | muutus % |
|  | VABA AEG, KULTUUR, RELIGIOON |  |  |  |  |
|  | **Põhitegevuse kulud** | **720 111** | **805 114** | **946 181** | **18** |
|  | **Sporditegevus (+ spordikoolid)** | **86 850** | **94 547** | **132 222** | **40** |
| 45 | Muud toetused | 86 850 | 94 547 | 132 222 | 40 |
|  | **Puhkepargid** | **6 629** | **4 000** | **18 000** | **350** |
| 55 | Majandamiskulud | 6 629 | 4 000 | 18 000 | 350 |
|  | **Laste muusika- ja kunstikoolid** | **362 992** | **417 425** | **468 305** | **12** |
| 45 | Muud toetused | 308 | 360 | 410 | 14 |
| 50 | Personalikulud | 323 590 | 367 315 | 432 815 | 18 |
| 55 | Majandamiskulud | 39 094 | 49 750 | 35 080 | -29 |
|  | **Teised vallad (muusika-, kunsti- ja spordikool)** | **26 897** | **27 665** | **29 844** | **8** |
| 55 | Majandamiskulud | 26 897 | 27 665 | 29 844 | 8 |
|  | **Noorsootöö ja noortekeskused** | **39 699** | **49 194** | **67 659** | **38** |
| 45 | Muud toetused | 32 091 | 42 507 | 41 331 | -3 |
| 50 | Personalikulud | 1 072 | 0 | 0 | 0 |
| 55 | Majandamiskulud | 6 536 | 6 687 | 26 328 | 294 |
|  | **Raamatukogud** | **70 273** | **73 598** | **78 262** | **6** |
| 50 | Personalikulud | 43 281 | 44 747 | 47 847 | 7 |
| 55 | Majandamiskulud | 26 987 | 28 851 | 30 415 | 5 |
| 60 | Muud kulud | 4 | 0 | 0 | 0 |
|  | **Kultuurimaja** | **78 159** | **96 048** | **104 847** | **9** |
| 50 | Personalikulud | 38 639 | 44 918 | 47 847 | 7 |
| 55 | Majandamiskulud | 39 520 | 51 130 | 57 000 | 11 |
|  | **Kultuuriüritused** | **14 885** | **14 500** | **16 400** | **13** |
| 45 | Muud toetused | 9 803 | 14 500 | 16 400 | 13 |
| 55 | Majandamiskulud | 5 082 | 0 | 0 | 0 |
|  | **Seltsitegevus** | **16 513** | **9 069** | **9 000** | **-1** |
| 45 | Muud toetused | 16 513 | 9 069 | 9 000 | -1 |
|  | **Ringhäälingu- ja kirjastamisteenused** | **13 015** | **13 668** | **15 242** | **12** |
| 50 | Personalikulud | 5 843 | 6 468 | 6 950 | 7 |
| 55 | Majandamiskulud | 7 171 | 7 200 | 8 292 | 15 |
|  | **Muu vaba aeg, kultuur, religioon, sh haldus** | **4 200** | **5 400** | **6 400** | **19** |
| 45 | Muud toetused | 4 200 | 5 400 | 6 400 | 19 |
|  |  |  |  |  |  |
|  | **Investeerimistegevuse kulud** | **30 031** | **33 200** | **179 090** | **439** |
|  | Puhkepargid | 0 | 9 000 | 26 000 | 189 |
|  | Laste muusika- ja kunstikoolid | 0 | 18 200 | 9 090 | -50 |
|  | Noorsootöö ja noortekeskused | 0 | 0 | 10 000 | 0 |
|  | Kultuurimaja | 30 031 | 6 000 | 134 000 | 2 133 |

**Haridus**

Hariduse kuludeks planeeritud kokku 7 190 786 eurot, millest põhitegevuskuludeks 5 272 686 eurot, mis võrreldes 2015 aastaga suureneb 6% ja investeerimistegevuse kuludeks 1 918 100 eurot, mis võrreldes 2015 aastaga suureneb 373%.

Investeerimistegevuse kulud jagunevad alljärgnevalt:

Tõrvandi lasteaia laienduse projekt ja ehitus 1 248 400 eurot (toetuse saamise korral)

Tõrvandi lasteaia inventari soetus 150 000 eurot

Ülenurme lasteaia remont 35 000 eurot

Gümnaasiumi laienduse projekt ja ehituse alustamine 350 000 eurot

Gümnaasiumi ruumide remont 80 300 eurot

Gümnaasiumi inventari soetus 54 400 eurot

Vallal on kolm munitsipaallasteaeda . Lisaks oli 2015. aastal veel Külitse eralasteaed, kus oli ruumi 54 lapsele, aga alates aprilli lõpust lõpetas oma tegevuse. Lapsed paigutati ümber Soinaste lasteaia filiaali Eerikal. Tõrvandi lasteaias on 83 last, Ülenurme lasteaias 150 last, Soinaste lasteaias on 130 last ning Eerikal 125 last. Lapsevanemate poolt kaetav osalustasu ühe lapse eest kuus on 32 eurot. Teiste omavalitsuste haldusterritooriumil asuvates ja eralasteaedades käib septembri seisuga 74 last, lisaks lastehoiud, kus käib 50 last.

Tõrvandi lasteaia kuludeks planeeritud 1 778 920, mis võrreldes 2015 aastaga suureneb 274%. Põhitegevuse kuludeks planeeritud 380 520 eurot ja investeeringuteks 1 398 400 eurot. seoses lasteaia laiendusega suureneb ka investeeringute eelarve oluliselt.

Ülenurme lasteaia kuludeks on planeeritud 647 031 eurot, mis võrreldes 2015 aastaga suureneb 5%.

Põhitegevuse kuludeks planeeritud 612 031 eurot ja investeeringuteks 35 000 eurot.

Kuludeks teiste omavalitsuste territooriumil asuvatele lasteaedadele ja eralasteaedadele planeeritud 230 800 eurot, mis võrreldes 2015 aastaga suureneb 39%. Lastehoidude põhitegevuse kuludeks planeeritud 116 662 eurot, keskmine kuutasu on 239 eurot lapse kohta kuus.

Soinaste lasteaia põhitegevuse kuludeks planeeritud 506 119 eurot, mis võrreldes 2015 aastaga kasvab 10%.

Eerika lasteaia põhitegevuse kuludeks on planeeritud 616 702 eurot, mis võrreldes 2015 aastaga suureneb 7%.

Gümnaasiumi kuludeks planeeritud 2 621 168 eurot, mis võrreldes 2015 aastaga suureneb 11%. Põhitegevuse kuludeks planeeritud 2 136 468 eurot ja investeeringuteks 484 700 eurot. Ülenurme Gümnaasiumis õpib 801 õpilast. Kooli internaadis elab 9 last, kelle eest lapsevanemad tasuvad 35 eurot kuus. Vanemate tasuda on ka toiduraha. Internaadi toidukord maksab 1,15 eurot. Koolilõuna hind on 1,00 eurot. Riigipoolne toetus hetke seisuga endiselt 0,78 eurot. Vahe katab vald oma eelarvevahenditest .

Kuludeks teiste omavalitsuste territooriumil asuvates koolides ja erakoolides on planeeritud 347 250 eurot, mis võrreldes 2015 aastaga suureneb 44%. Teiste omavalitsuste haldusterritooriumil asuvates ja erakoolides käib septembri seisuga 318 last. Õpilaskoha maksumuse piirmäär 2016. aastaks on 87 eurot.

Koolitranspordikuludeks planeeritud 52 000 eurot, mis võrreldes 2015 aastaga väheneb 8%, seoses liikluskorralduse muutusega Ülenurme ja Tõrvandi alevike vahel . Õpilasteveo lisaliinid jäävad käigust ära alates aasta algusest kuna selleks puudub vajadus.

Koolitoidu kuludeks planeeritud 207 052 eurot, mis võrreldes 2015.aastaga suureneb 7%.

Öömaja (internaat) majandamiskuludeks planeeritud 13 622 eurot, mis võrreldes 2015. aastaga väheneb 77%. Oluline vähenemine tingitud sellest, et 2015 aastal tasusime korteriühistule ära kõik renoveerimiskuludeks võetud pangalaenu.

|  |  |  |  |  |  |
| --- | --- | --- | --- | --- | --- |
|  |  | 2014 | 2015 | 2016 | 2015/2016 |
|  |  | aruanne | eelarve | eelarve | muutus % |
|  | **HARIDUS** |  |  |  |  |
|  | **Põhitegevuse kulud** | **4 038 859** | **4 969 951** | **5 272 686** | 6 |
|  | **Tõrvandi lasteaed** | **348 218** | **356 573** | **380 520** | **7** |
| 41 | Sotsiaaltoetused | 1 618 | 0 | 0 | 0 |
| 50 | Personalikulud | 237 385 | 246 630 | 269 993 | 9 |
| 55 | Majandamiskulud | 109 214 | 109 943 | 110 527 | 1 |
|  | **Ülenurme lasteaed** | **477 730** | **538 906** | **612 031** | **14** |
| 41 | Sotsiaaltoetused | 4 844 | 0 | 0 | 0 |
| 50 | Personalikulud | 353 485 | 382 701 | 420 358 | 10 |
| 55 | Majandamiskulud | 119 401 | 156 205 | 191 673 | 23 |
|  | **teised vallad(lasteaiakoha eest)** | **113 777** | **166 222** | **230 800** | **39** |
| 55 | Majandamiskulud | 113 777 | 166 222 | 230 800 | 39 |
|  | **Soinaste lasteaed** | **442 019** | **458 209** | **506 119** | **10** |
| 41 | Sotsiaaltoetused | 6 499 | 0 | 0 | 0 |
| 50 | Personalikulud | 340 410 | 352 535 | 394 061 | 12 |
| 55 | Majandamiskulud | 95 110 | 105 674 | 112 058 | 6 |
|  | **Külitse eralasteaed** | **278 146** | **59 111** | **0** | **-100** |
| 45 | Muud toetused | 278 036 | 59 111 | 0 | -100 |
| 55 | Majandamiskulud | 110 | 0 | 0 | 0 |
|  | **Eralasteaiad, Lastehoiud** | **3 625** | **169 332** | **116 622** | **-31** |
| 41 | Sotsiaaltoetused | 0 | 157 632 | 116 622 | -26 |
| 55 | Majandamiskulud | 3 625 | 11 700 | 0 | -100 |
|  | **Eerika lasteaed** | **297 227** | **575 740** | **616 702** | **7** |
| 50 | Personalikulud | 131 859 | 316 541 | 356 172 | 13 |
| 55 | Majandamiskulud | 165 368 | 259 199 | 260 530 | 1 |
|  | **Gümnaasium** | **1 608 119** | **2 038 117** | **2 136 468** | **5** |
| 41 | Sotsiaaltoetused | 1 940 | 4 000 | 4 000 | 0 |
| 45 | Muud toetused | 95 | 0 | 0 | 0 |
| 50 | Personalikulud | 1 189 185 | 1 454 975 | 1 562 414 | 7 |
| 55 | Majandamiskulud | 416 899 | 579 142 | 570 054 | -2 |
|  | **Teised vallad(õpilaskoha eest)** | **234 707** | **241 908** | **347 250** | **44** |
| 55 | Majandamiskulud | 234 707 | 241 908 | 347 250 | 44 |
|  | **Erakoolid (õpilaskoha eest)** | **0** | **55 692** | **53 500** | **-4** |
| 55 | Majandamiskulud | 0 | 55 692 | 53 500 | -4 |
|  | **Koolitransport** | **47 172** | **56 300** | **52 000** | **-8** |
| 41 | Sotsiaaltoetused | 47 172 | 56 300 | 0 | -100 |
| 55 | Majandamiskulud | 0 | 0 | 52 000 | 0 |
|  | **Koolitoit** | **169 791** | **194 367** | **207 052** | **7** |
| 41 | Sotsiaaltoetused | 84 188 | 0 | 0 | 0 |
| 50 | Personalikulud | 24 688 | 27 777 | 29 062 | 5 |
| 55 | Majandamiskulud | 60 915 | 166 590 | 177 990 | 7 |
|  | **Öömaja** | **18 327** | **59 474** | **13 622** | **-77** |
| 50 | Personalikulud | 8 067 | 9 040 | 9 032 | 0 |
| 55 | Majandamiskulud | 10 260 | 50 434 | 4 590 | -91 |
|  |  |  |  |  |  |
|  | **Investeerimistegevuse kulud** | **535 495** | **514 617** | **1 918 100** | **373** |
|  | Tõrvandi lasteaed | 76 536 | 119 000 | 1 398 400 | 1 175 |
|  | Ülenurme lasteaed | 13 604 | 79 000 | 35 000 | -56 |
|  | Eerika lasteaed | 167 393 | 0 | 0 | 0 |
|  | Gümnaasium | 277 961 | 316 617 | 484 700 | 53 |

**Sotsiaalne kaitse**

Sotsiaalse kaitse põhitegevuse kuludeks planeeritud 281 758 eurot, mis võrreldes 2015 aastaga suureneb 12%.

Haigete sotsiaalseks kaitseks planeeritud 1 200 eurot, mis võrreldes 2015 aastaga jääb samale tasemele. Kulud on ette nähtud vähekindlustatud isikute haiglakulude katmiseks ja transpordiks.

Muuks puuetega inimeste sotsiaalseks kaitseks planeeritud 61 069 eurot, mis võrreldes 2015 aastaga suureneb 9%. Kulud on ette nähtud puuetega inimeste hooldajatoetusteks, nendelt sotsiaalmaksu tasumiseks, teenuste osutamiseks ning muudeks ühekordseteks toetusteks.

Eakate sotsiaalhoolekandeasutuste kuludeks planeeritud 51 052 eurot, mis võrreldes 2015 aastaga suurenevad 5%. Siin arvestatakse kulusid Tõrvandi ja Ülenurme päevakeskustele, koduteenustele ja hooldekodudes olevate vanurite kohatasu eest maksmiseks. Praegu on hooldekodudes 7 inimest.

Muuks eakate sotsiaalseks kaitseks planeeritud 9 700 eurot, mis võrreldes 2015 aastaga väheneb 17%. Muu eakate sotsiaalse kaitse kulude alla kuuluvad ühekordsed toetused küttekuludeks, juubilaride meelespidamine ning ekskursioonid ja jõulupidu eakatele.

Toitjakaotanute toetusteks planeeritud 4 200 eurot, mis võrreldes 2015 aastaga väheneb 11%.

Muuks perekondade ja laste sotsiaalseks kaitseks planeeritud 51 352 eurot, mis võrreldes 2015 aastaga suureneb 3%. Kuludeks on sünnitoetused, toidutoetused teiste omavalitsuste haldusterritooriumil õppijate toiduraha vahe katmiseks. Planeeritud maksta ka ühekordseid õppetoetusi, nn ranitsatoetust ning varjupaiga ja turvakodu teenuste eest.

Töötute sotsiaalseks kaitseks planeeritud kulusid 960 eurot on projektitoetus Johannes Mihkelsoni Keskusele.

Toimetulekutoetuste väljamaksmiseks planeeritud 33 451 eurot, mis võrreldes 2015 aastaga suureneb 81%.

Muude sotsiaalsete riskirühmade kaitseks planeeritud 5 000 eurot, mis võrreldes 2015 aastaga suureneb 5%.

Sotsiaalse kaitse halduskuludeks planeeritud 63 774 eurot, mis võrreldes 2015 aastaga suureneb 12%.

|  |  |  |  |  |  |
| --- | --- | --- | --- | --- | --- |
|  |  | 2014 | 2015 | 2016 | 2015/2016 |
|  |  | aruanne | eelarve | eelarve | muutus % |
|  | SOTSIAALNE KAITSE |  |  |  |  |
|  | **Põhitegevuse kulud** | **260 717** | **252 478** | **281 758** | **12** |
|  | **Haigete sotsiaalne kaitse** | **2 829** | **1 200** | **1 200** | **0** |
| 55 | Majandamiskulud | 2 829 | 1 200 | 1 200 | **0** |
|  | **Muu puuetega inimeste sotsiaalne kaitse** | **37 291** | **56 166** | **61 069** | **9** |
| 41 | Sotsiaaltoetused | 34 195 | 46 824 | 46 342 | **-1** |
| 55 | Majandamiskulud | 3 097 | 9 342 | 14 727 | **58** |
|  | **Eakate sotsiaalhoolekandeasutused** | **33 251** | **48 801** | **51 052** | **5** |
| 45 | Muud toetused | 323 | 430 | 430 | **0** |
| 50 | Personalikulud | 16 358 | 18 545 | 18 946 | **2** |
| 55 | Majandamiskulud | 16 571 | 29 826 | 31 676 | **6** |
|  | **Muu eakate sotsiaalne kaitse** | **8 101** | **11 700** | **9 700** | **-17** |
| 41 | Sotsiaaltoetused | 2 713 | 4 000 | 4 000 | **0** |
| 55 | Majandamiskulud | 5 389 | 7 700 | 5 700 | **-26** |
|  | **Toitjakaotanute sotsiaalne kaitse** | **4 400** | **4 700** | **4 200** | **-11** |
| 41 | Sotsiaaltoetused | 4 400 | 4 700 | 4 200 | **-11** |
|  | **Perekondade ja laste sotsiaalne kaitse** | **107 163** | **49 930** | **51 352** | **3** |
| 41 | Sotsiaaltoetused | 103 235 | 45 290 | 45 082 | **0** |
| 45 | Muud toetused | 0 | 0 | 1 000 | **0** |
| 55 | Majandamiskulud | 3 929 | 4 640 | 5 270 | **14** |
|  | **Töötute sotsiaalne kaitse** | **0** | **0** | **960** | **0** |
| 45 | Muud toetused | 0 | 0 | 960 | **0** |
|  | **Riiklik toimetulekutoetus** | **15 170** | **18 498** | **33 451** | **81** |
| 41 | Sotsiaaltoetused | 15 170 | 18 498 | 33 451 | **81** |
|  | **Muu sotsiaalsete riskirühmade kaitse** | **2 135** | **4 500** | **5 000** | **11** |
| 41 | Sotsiaaltoetused | 1 739 | 2 000 | 2 500 | **25** |
| 55 | Majandamiskulud | 396 | 2 500 | 2 500 | **0** |
|  | **Muu sotsiaalne kaitse, sh sotsiaalse kaitse haldus** | **50 375** | **56 983** | **63 774** | **12** |
| 45 | Muud toetused | 2 200 | 1 950 | 0 | **-100** |
| 50 | Personalikulud | 45 472 | 50 693 | 60 874 | **20** |
| 55 | Majandamiskulud | 2 703 | 4 340 | 2 900 | **-33** |

**FINANTSEERIMISTEGEVUS JA LIKVIIDSETE VARADE MUUTUS**

**Finantseerimistegevus**

2015. aasta alguse laenujääk oli 773 111 eurot.

2015. aastal kulus laenu tagasimakseteks 123 111 eurot ja intressikuludeks 10 976 eurot.

2015. aasta lõpuks oli laenujääk 650 000 eurot.

2016. aastal kulub laenu tagasimaksmiseks 100 000 eurot.

Likviidsete varade muutus

Eelarvesse on planeeritud likviidsete varade muutus 858 403 eurot. Eelarve tulem on miinuses 758 403 euro võrra, millest 100 000 eurot katab ära finantseerimistegevus ja ülejäänu likviidsete varade suurenemine.

Koostas

Sirje Suur